Θεόδωρος Γ. Παπανικολάου

Ο Θεόδωρος Γ. Παπανικολάου (1884 - 1960) υπήρξε φημισμένος εμπειροτέχνης αρχιτέκτων μηχανικός.

 Βιογραφικά στοιχεία 

Γεννήθηκε στην Πυρσόγιαννη, μαστοροχώρι της Ηπείρου, και μεγάλωσε μαθαίνοντας την δουλειά από τον πατέρα του, Γεώργιο Παπανικολάου (1857-1920) και από τον εμπειροτέχνη μηχανικό Βασίλη Τσουλούφη ο οποίος αργότερα υπήρξε και συνεργάτης του. Μικρός ταξίδεψε στην Αίγυπτο και δούλεψε στην κατασκευή του φράγματος του Ασουάν. Κατά τη διάρκεια έργων που πραγματοποίησε στη περιοχή της Μεσσηνίας και στην Καλαμάτα, γνώρισε και παντρεύτηκε την Αφροδίτη Φατούρου με την οποία απέκτησε πέντε παιδιά.

Από το 1920 εγκαταστάθηκε στο Αγρίνιο και δραστηριοποιήθηκε επαγγελματικά κυρίως στη περιοχή της Αιτωλοακαρνανίας έως και τον θάνατό του. Ήταν ένας από τους ελάχιστους εμπειροτέχνες αρχιτέκτονες της εποχής του που είχε την δυνατότητα να εκδίδει και να υπογράφει επίσημες άδειες κατασκευής οικοδομών κατά την περίοδο εφαρμογής της ελεγχόμενης δόμησης, έχοντας επίσημη άδεια του Υπουργείου Δημοσίων Έργων. Παράλληλα υπήρξε κάτοχος πολλών επαγγελματικών πτυχίων του Υπουργείου Δημοσίων Έργων με δυνατότητα κατασκευής μεγάλων οικοδομικών και οδοποιητικών έργων, με την ιδιότητα του εργολήπτη. Έζησε το μεγαλύτερο μέρος της ζωής του στο Αγρίνιο.

Ο μάστορας Πέτρος Περώνης και ο πολιτικός μηχανικός Λεωνίδας Σπ. Δόβας (1948) αναφέρουν: «στο Αγρίνιο μιλάνε με μεγάλη εκτίμηση για τον μπάρμπα Θόδωρο Παπανικολάου που πρέπει να ήταν από τους καλύτερους μάστορες, με ικανότητα σπουδαίου λαϊκού αρχιτέκτονα, με αλάθητο και ασκημένο αισθητήριο, όχι μόνο για την κατασκευή αλλά και για τη μελέτη - σχεδιασμό σύνθετων αρχιτεκτονικών κατασκευών όπως εκκλησίες, σχολεία, αποθήκες, γέφυρες. Λέγεται ακόμα ότι κατασκεύασε ολόκληρους οικισμούς».Πετρονώτης Π. Π., Αργύρης & Παπαγεωργίου Γ., Βασίλης, «Μάστοροι Χτίστες από τα Μαστοροχώρια της Κόνιτσας», Τόμος Α', Νομαρχιακή Αυτοδιοίκηση Ιωαννίνων - Ήπειρος Α.Ε., (2008), σσ. 436-439

 Παραπομπές 

Κατηγορία:Έλληνες αρχιτέκτονες